﻿ Univerzális mozaikozott asztaldísz
A leírásban szereplő mozaikozott hungarocell forma húsvétkor, vagy más ünnepen is felhasználható asztaldísznek, ha az alkalomnak megfelelő díszeket tesszük rá.
- Hungarocellkorong (3000400)
- Akril mozaik 2cm natúr árnyalatok (1453131)
- Decoart Acrylic bastelfarbe akrilfesték sötétzöld (38046446)
- Decoart Acrilyc bastelfarbe akrilfesték bézs (38046508)
- Bukszusgirland (5107300)
- Műanyag tojás rózsaszin (3906016)
- Római kapocs (2106600)
- Rózsa fehér 12 cm, csokor 12 db (5420602)
- Rózsa krémszinű, 12 cm, csokor 12 db (5420696)
- Spatula 150x20, natúr (6121631)
- Bohle junior zagzag fogó (2722400)
- ecset (37 121 00)
- Pattex fix vagy diszperziós csemperagasztó
- Üvegszálas háló (barkácsboltban kapható)
- Plüss nyuszi esetleg csokinyuszi, csokitojás stb...
- bézs fuga, szivacs
A hungarocellkorong úgy mozaikozható, hogy előbb beborítjuk az üvegszálas hálóval. Először szabjunk le egy darab hálót a korong magasságának és kerületének méretében, majd ezt a darab hálót illesszük a korong oldalára. A spatula segítségével kenjük körbe a pattex, vagy diszperziós ragasztóval.
A korong alját nem fogjuk akrilmozaikkal kirakni, de a szebb kivitel érdekében azt is hasonló módon borítsuk be a köralakúra szabott hálóval.
Ha a ragasztó megszáradt a forma alját fessük be a bézs akrilfestékkel.
Az oldalát félbevágott akrilmozaikokkal rakjuk körbe a képen látható mintával, így kicsit olyan hatása lesz mintha kosár lenne.
Ha megszáradt a ragasztó a szokásos módon fugázzuk ki, a tetejét fessük át a zöld akrilfestékkel.
Ha a mozaik fugája is megszáradt követezik a díszítés. Először a bukszusgirlandot tekerjük négyszer körbe, az első tekerésnél, illetve szükség esetén rögzítsük a római kapoccsal.
Szűrjun két fogpiszkálót a mozaikozott korong tetejébe, majd erre húzzuk rá a műanyag tojásokat. Újabb tekerések következnek a bukszussal, de már a tojások körül is tekerjünk. Utolsó simításként a nyuszit ültessük a fészek tetejére és elhelyezhetünk további tojásokat csokidíszeket is, igény szerint. A kis levélkék közé pedig bújtassuk be a kis rózsabimbókat.
Kellemes időtöltést a húsvéti asztaldísz elkészítéséhez!